**Referat fra møte i FAU ved Solheim skole**

**Tid:** 01.02.2018, kl. 18-20

**Tilstede:** Birgitte (5c), Torunn (4c), Gro (3a), Inga Marit (5a), Therese (3b), Thomas (6a), Hoger (6c) og Elise (4b).

**Sak 1: Informasjon fra rektor**

* Elevene på 5. – 7. trinn gjennomførte høsten 2017 en landsdekkende elevundersøkelse knyttet til trivsel, læring og læringsmiljø. Rektor orienterte om skolens resultater og oppfølging av undersøkelsen. Skolen scorer bra på samtlige temaer i undersøkelsen.
* Elevene på 5. trinn gjennomførte høsten 2017 nasjonale prøver i norsk, engelsk og matte. Rektor orienterte om gjennomføringen av prøvene, skolens resultater og oppfølging.

**Sak 2: Utestående saker fra 2017**

* Sykkelparkering
  + Følges opp. Når sykkelsesongen starter skal det legges ut oppfordring på FAUs Facebook-side om å melde fra ved hærverk/tyveri på sykler som står parkert på skolens område (Inga Marit).
* Trafikksikkerhet
  + Følge opp kommunen vedrørende trafikktelling i veikrysset ved Kjennveien/ Skårerveien (Gro).
* Skolens inntaksområde
* Sjekk status vedrørende fremtidig inntaksområde. Høringsuttalelse sendt i 2017 (Gro).
* IKT
* Sjekk ut muligheter for å benytte kommunale lisenser til opplæringsprogrammer slik at elevene kan få tilgang til programvare som i dag tilbys ”Ipad-skolene” (Gro).
* Sjekk ut planer for Ipad på Solheim skole (Gro).
* Undersøk om det er tilstrekkelig datautstyr tilgjengelig på skolen til å avvikle nasjonale prøver, og øving til disse, på en tilfredsstillende måte (Birgitte).
* Den utvidede skolemelk-ordningen
* FAU har vurdert ”Skolelyst-ordningen” fra TINE. Skolen hadde allerede åpnet for bestilling av alle tilgjengelige produkter (drikke, yoghurt, frukt, havregrøt) for alle trinn. Det ble konkludert med at det ikke foreslås endringer i denne ordningen fra FAUs side.

**Sak 3: Oppsummering julegrøt**

Julegrøt-ansvarlig Hildegunn var ikke tilstede, men hadde på forhånd sendt ut en oppsummering av julegrøten for 2017. Elever og lærere var fornøyde, og Hildegunn meldte om bra samarbeid med skolen. Innspill til neste år:

* Klargjøre ansvarsområder (innkjøp/bestilling, servering, oppvask).
* Varer (papptallerkener etc.) bør forhåndsbestilles med levering på skolen.

**Sak 4: Status 17. Mai-komiteen**

Torunn og Elise orienterte om status for komiteens arbeid. Komiteen er godt i gang, og det skal avholdes informasjons- og gruppemøter for alle foreldre på 4. trinn den 13. februar.

Følgende ble diskutert spesielt:

* Bestilling av bord/stoler – erfaringer fra 2017
  + Vurdere om FAU skal kjøpe inn egne stoler/bord – sjekk om skolen/kommunen har lagringsmuligheter (Birgitte).
  + Skolekorpset skal visstnok ha tilgang på stoler. Sjekke muligheter til å låne disse (Elise).
  + Totalt antall sitteplasser bør ligge på nivå med fjoråret.
* Søppelhåndtering – i fjor var skolens søppeldunker ikke tømt før 17. mai. Avklar tømming med skolen/kommunen i god tid (komiteen).
* Innspill fra komiteen om å digitalisere 17. mai permene for å forenkle tilgangen til informasjon og overføringen til nye komiteer. Styreweb nevnt som mulig løsning.
  + Digitalisering er bra. Dokumentasjon (referater, notater etc..) fra siste to år må med.
  + Gå for en gratis løsning – mange muligheter, for eksempel Facebook-gruppe eller Google Docs. (Følges opp av 17. Mai-komiteen.)
* Det ble avholdt informasjonsmøte om fremtidig organisering av 17. mai i Lørenskog kommune samtidig som FAU-møtet. Hildegunn og Liv Anita fra komiteen skulle stille på dette.

**Sak 5: Diverse**

* Innkjøp av leker til skolen.
* Skolen har meldt inn ønsker om rumpeakebrett, bøtter, spader, hoppetau og baller. Sjekk med rektor om disse ønskene er fremsatt i samråd med elevrådet. Det vurderes om vi skal be elevrådet om å sette opp et budsjett for innkjøpet (Birgitte).
* En innkjøpsansvarlig er valgt - får ansvar for å sjekke ut priser/rabatter på ønsket utstyr (Hoger).
* Fortauet ved paviljongen er fylt opp med snø, noe som medfører at barna enkelte steder må gå ute i veien. Dette har nå vært et problem over lengre tid i vinter. Meldes fra til kommunen (Birgitte).
* Sjekk med skolen om gymsalen kan stilles til rådighet for elevers bursdagsfeiring. Dette gjøres ved andre skoler, og kan bidra til at flere får anledning til å invitere hele klassen til bursdagsfest (Birgitte).